Löylykontti on talviuintisauna! Avantouimarit ovat pitkään käyneet meressä ilman suihkua ja
saunaa. Löylykontti tarjoaa Espoon Matinkylässä ja Kivenlahdessa avantoelämyksen lisäksi
saunan. Kyseessä ei kuitenkaan ole kylpylä, joten kaikkia palveluita ei ole tarjota. WC:tä jasuihkuja ei ole (poikkeuksellisesti kesällä rannan WC ja suihku ovat käytössä). Rannoilta
katkaistaan juokseva vesi talveksi eikä rannoilla ole viemäriliittymää. Kaikki löylyvesi on
kannettu saunoille.
Saunavuorot
Säännöt ja etiketti
Turvallisuus
Vuoron varaus
Hinnoittelu ja maksaminen
Vuoron siirto
Vuoron peruminen
Ovikoodi
Valmistautuminen
Saapuminen
Saapuminen Matinkylään
Saapuminen Kivenlahteen
Vaatteiden vaihto ja pukuhuoneet
Matinkylässä
Kivenlahdessa
Saunominen ja uiminen
Siivousmaksu
Suihku ja WC
Usein kysyttyä
Käytännön asioista saunalla
Varaaminen, omat varaukset, rahojen palautus
Muut kysymykset

Saunavuorot
Löylykontti tarjoaa yksityisvuoroja ja yleisiä vuoroja. Yksityisvuoroilla koko sauna on sinun
käytettävissä ja voit ottaa mukaan kavereita. Yleisillä vuoroilla pääset lauteille muiden
talviuimareiden kanssa. Huomioi aina kanssasaunojat.
Matinkylän saunaan mahtuu mukavasti kahdeksan henkilö kerrallaan. Kivenlahteen mahtuu
kuusi saunojaa.

Säännöt ja etiketti
Löylykonteilla ei ole henkilökuntaa, joten jotta kaikilla on mukavaa huomioithan seuraavat
sääntömme:● Löylykontti ei vastaa kontin eteiseen tai pukuhuoneisiin jätetyistä tavaroista.
● Vihdan/vastan ja saunatuoksujen käyttäminen on kiellettyä.
● Ihokarvojen poisto, tukan värjäys ja muu vastaava toiminta kielletty.
● Ethän läträä vedellä tai peseydy saunassa tai pukutilassa. Sauna ei ole kytkettynä
vesijohtoverkkoon ja saunalle kannettu vesi on tarkoitettu ainoastaan löylyvedeksi.
● Käytäthän peflettiä. Voit tuoda oman laudeliinan tai käyttää eteistilan
kertakäyttöpeflettejä.
● Ethän tuo saunaan ulkopuolisia vieraita yleisellä vuorolla. Ilman varausta liikkuvaa
henkilöä ei saa päästää sisään Löylykonttiin.
● Huomioi muut saunojat mm. löylyn heitossa ja äänen käytössä. Puheenaiheet
kannattaa valita tunnelman mukaan.
● Päihdyttävät aineet (kuten alkoholi) eivät sovi yhteen talviuinnin ja saunomisenkanssa.
● Noudata saunan aukioloaikoja ja varaamasi vuoron aikataulua.
● Saunan on oltava turvallinen paikka kaikille, ja meitä on monenlaisia ihmisiä, joten
hyväksy erilaisuus ja käyttäydy kunnioittavasti muita kohtaan. Häirinnästä ja
epäasiallisesta käytöksestä voit ilmoittaa henkilökunnalle.
Huomioithan lisäksi, että rannan avantouintipaikkaa ylläpitää Espoon Kaupunki. Löylykontti
ei vastaa sen ylläpidosta tai turvallisuudesta. Voit kuitenkin ilmoittaa meille puutteista tai
toiveista niin välitämme viestin ripeästi eteenpäin.

Turvallisuus
●
●
●
●
●
●

Noudata talviuinnin turvallisuus- ja muita ohjeita.
​https://www.suomenlatu.fi/ulkoile/lajit/talviuinti/nain-aloitat-talviuinnin.html
Hätätilanteessa ilmoita asiasta välittömästi hätänumeroon 112. Kontin osoite ja
koordinaatit löytyy ulko-oven läheisyydestä 112 lapusta.
Emme suosittele avannossa yksin uimista. Avantoon hyppääminen on kielletty.
Huomioithan oman terveydentilasi ja uimataitosi soveltuvuuden talviuintiin.
Saunan eteisessä on sammutusvälineet ja ensiapupakkaus.
Huomioithan, että Löylykontin avainranneke ja koodi lakkaa toimimasta 15 minuuttia
vuorosi päättymisen jälkeen. Ethän jää ulkopuolelle!

Vuoron varaus
Sauna lämmitetään aukioloaikojemme puitteissa vain varatuille vuoroille. Tästä syystä vuoro
tulee varata ennakkoon. Vuorot varataan netistä, myös paikka yleiselle vuorolle, jotta
saunassa on varmasti tilaa. Vuoroa varatessasi sinun tulee kirjautua järjestelmäämme (katsokohta Hinnoittelu ja maksaminen). Rekisteröitymällä saat henkilökohtaisen ovikoodin.
Järjestelmästä näet varaamasi saunavuorot. Saunavuoron voi maksaa
Paytrail-verkkomaksulla, Löylykontti-saldolla tai liikuntaseteleillä.
Verkkomaksulla ja Löylykontti-saldolla maksutapahtuma välittyy meillä saman tien.
Poikkeuksena liikuntaseteleillä tehdyt maksut, jotka henkilökuntamme tarkistaa
manuaalisesti. Maksun hyväksynnässä saattaa tästä syystä olla useamman tunnin viive.
Matinkylän saunaan mahtuu mukavasti kahdeksan henkilö kerrallaan. Kivenlahteen mahtuu
kuusi saunojaa.

Hinnoittelu ja maksaminen
Hintamme vaihtelevat ajankohdasta riippuen, tarkat hinnat löytyvät nettisivuille vuoron
varauksen yhteydessä.
Meillä voit maksaa verkkomaksulla, liikuntasetelillä (Smartum, Epassi, Edenred ja
Eazybreak) tai ladattavalla Löylykontti-saldolla. Virikeseteleillä tehtävät maksut tarkistamme
manuaalisesti kunkin tarjoajan nettiportaalista, joten kuitteja tai kuvakaappauksia ei tarvitse
toimittaa.
Jokaisella rekisteröityneellä käyttäjällä on oma tunnukseen sidottu tili, jonne voi ladatasaldoa. Tili helpottaa ja nopeuttaa saunavuorojen varausta.
Lataamalla saldoa voit säästää: ostamalla enemmän saldoja saat alennusta. Mitä enemmän
lataat saldoa, sitä enemmän säästät.
Jokainen saldon latauskerta tallentuu järjestelmäämme erillisenä tapahtumana. Saldo on
voimassa 18 kuukautta ostohetkestä. Saldo kuluu aikajärjestyksessä. Pidäthän huolen, että
saldosi ei pääse vanhentumaan!

Vuoron siirto
Vuoron hinta riippuu ajankohtadasta, joten voit peruutusaikojen puitteissa perua vuoron ja
varata uuden. Katso alta kohta vuoron peruminen.

Vuoron peruminen
Yksityisvuoron voi perua 12 h ja kertakäynnin 2 h ennen ennen vuoron alkamista. Kirjaudu
sisään ja valitse Vuoroni -> Tulevat varaukset, vuoro jonka haluat peruuttaa ja paina“Peruuta”. Paytrail-maksujen palautus näkyy käyttämälläsi maksutavalla muutaman
pankkipäivän kuluessa. Muut maksut palautuvat välittämästi Löylykontti-saldoksi.

Ovikoodi
Varauksen yhteydessä saatu ovikoodi toimii koodilukkoon 15min ennen ja 15min jälkeen
varatun vuoron. Ovikoodin voit tarkistaa kirjautumalla nettisivuillemme ja valitsemalla “Omattiedot”. Rannekkeen toiminta-aika on sama kuin ovikoodin.

Valmistautuminen
Ota mukaan vähintään uikkarit ja pyyhe. Sekä Matinkylän että Kivenlahden saunalta on
matkaa avannolle noin 100 metriä: kannattaa harkita myös kylpytakkia, avantojalkineita,
avantokäsineitä ja pipoa. Varaa mukaan riittävästi juomavettä.

Saapuminen
Saapuminen Matinkylään
Matinkylän sauna löytyy osoitteesta Nokkalanpolku 3, 02230 Espoo.
Matinkylän uimarannan pysäköintialue sijaitsee noin 100 päässä Löylykontilta, pysäköinti on
maksutonta. Lähin bussipysäkki on 350 metrin päässä saunalta. Matinkylän metroasemalleon 1.7 kilometriä. Pyörän voi jättää aivan Löylykontin viereen rannan pyörätelineisiin.

Saapuminen Kivenlahteen
Kivenlahden saunan virallinen osoite on Merivalkama 11, 02320 Espoo. Kadun päästä tulee
vielä suunnata Kivenlahden rannan hiekkatietä pitkin saunalle.
Autoilijoille löytyy parkkipaikkoja lähistöltä: Kivenlahden venesatamasta (Marinsatamantie 5),
kadun varresta osoitteesta Vilkkupoiju 6 tai kadun varresta Merivalkama 11.
Kivenlahden metroasemalta Löylykontille on 950 metrin kävelymatka. Lähin bussipysäkki on
600 metrin päässä. Pyörän voi jättää aivan kontin viereen rannan pyörätelineisiin.

Vaatteiden vaihto ja pukuhuoneet
Tila konteilla on rajallinen, joustavuudella takaamme kaikille mukavan saunakokemuksen.

Matinkylässä
Matinkylän saunakontin sisällä ei ole vaatteiden vaihtoon tarkoitettua tilaa, vaan käytössä
ovat uimarannan yleiset pukuhuonerakennukset. Rakennukset ovat lukossa talvisin ja
kesällä rannan ollessa valvomaton. Avaimen pukuhuoneisiin voit käydä noutamassa kontin
eteisestä 10 minuuttia ennen vuorosi alkua. Avaimia on neljä ja ne tunnistaa
löylykauha-avaimenperästä. Yksityisvuoroilla eteistäkin saa käyttää vaatteiden vaihtoon,
mutta huomioi, että seuraava vuoro voi tulla hakemaan avaimen 10 minuuttia ennen vuorosi
loppua.

Poistu Löylykontista ennen vuorosi päättymistä. Jos vaatteesi ovat eteisessä, varaa aikaa
pukeutumiseen! Matinkylässä vaatteita voi vaihtaa Löylykontin ulkopuolella vuoron
päättymisen jälkeen ja palauttaa lopuksi avaimen kontin eteiseen.
Jätä sauna parempaan kuntoon kun se oli tullessasi. Ilmoita mahdollisesta epäsiisteydestä
päivystävälle saunavastaavalle.

Kivenlahdessa
Kontista löytyy verholla rajattu vaatteidenvaihtotila, jonne mahtuu yksi henkilö kerrallaan.
Eteisessä on pienet lukolliset kaapit arvotavaroille.
Poistu Löylykontista ennen vuorosi päättymistä. Muista varata riittävästi aikaa
pukeutumiseen, sillä pukutilat ovat ahtaat.
Jätä sauna parempaan kuntoon kun se oli tullessasi. Ilmoita mahdollisesta epäsiisteydestä
sähköpostitse tai puhelimella.

Saunominen ja uiminen
Muistathan huuhdella jalat aina ennen konttiin astumista, jotta tilat pysyvät siisteinä javiihtyisinä. Matinkylässä löylyvettä saa eteisen käsikäyttöisellä pumpulla. Kivenlahdessa
löylyveden saa hanasta lauteen alta, saunan oven vierestä.
Avantoon mennessä käännä sulanapitopumppu pois päältä aikakytkimestä uinnin ajaksi .
Peseytymisestä: koska konteissa ei ole viemäriliittymää on kaikenlaisten pesuaineiden
käyttö kielletty!

Siivousmaksu
Mikäli jätät saunan epäsiistiin kuntoon, voimme periä siivousmaksun. Laitathan roskat roskiin
ja pullot sekä tölkit niille varattuun astiaan. Jos astiat ovat täynnä, ilmoitathan päivystävälle
saunavastaavalle. Normaali saunominen ei johda siivousmaksun langettamiseen.

Suihku ja WC
Löylykonteilla ei ole suihkua tai WC:tä talviaikaan, koska rannoilta on katkaistu vesi
jäätymisvaurioiden estämiseksi. Kaikki löylyvesi on toimitettu konteille erikseen. Saunoilla eiole viemäriliittymää, joten peseytyminen ja pesuaineiden käyttö on kielletty.
Avantouimareilla on pitkät perinteet avannossa käymisestä ilman sen kummempia
mukavuuksia. Nyt meillä on ilo tarjota lämmin sauna. On valitettavaa, että suihkua tai vessaa
ei ole talvella mahdollista järjestää.
Kesällä Espoon kaupunki vastaa yleisen uimarannan suihkuista ja WC:istä.

Usein kysyttyä

Käytännön asioista saunalla
Q: Onko kontilla henkilökuntaa?
A: Ei paikan päällä, mutta mikäli tulee kysyttävää löydät päivystävän saunavastaavan
puhelinnumeron nettisivultamme. Numero vaihtuu viikoittain.
Q: Mikä on ovikoodini?
A: Henkilökohtaisen ovikoodisi saat varauksen yhteydessä ja löydät sen myös aina
käyttäjäprofiilistasi nettisivuiltamme. Kirjaudu järjestelmään ja valitse “Omat tiedot”, ovikoodi
toimii 15min ennen varauksen alkua ja 15min varauksen jälkeen.
Q: Mistä saa löylyvettä?
A: Matinkylässä löylyvesi pumpataan eteisestä löytyvällä käsipumpulla. Kivenlahdessä
löylyvettä saa kiukaalle “löylynappia” painamalla. Löylynappeja on 3 ja ne löytyvät
istuintason alta.
Q: Miksi Kivenlahden suihku ei ole käytössä?
A: Konttia ei ole liitetty vesijohto- tai viemäriverkkoon. Kaikki kontilla käytössä oleva vesi on
sinne erikseen toimitettu. Paatuneimmat suihkuttelijat voisivat helposti käyttää hetkessä
viikon löylyvedet. Myös harmaavesisäiliön tilavuus on rajallinen.
Q: Miksi Matinkylän kontilla ei ole suihkua?
A: Konttia ei ole liitetty vesijohto- tai viemäriverkkoon. Kontti on suunniteltu kivaksi lisäksi
avantouimareille. Avantouimarit ovat käyneet kautta aikain avannossa ilman suihkua taisaunaa.
Q: Sauna on liian kuuma tai liian kylmä!
A: Saunatottumuksia on monenlaisia ja saunan lämpötilaan vaikuttaa useampi muuttuja,
kuten sää, löylynheittotahti ja asiakasmäärä. Olemme säätäneet saunan lämpöä palautteen
pohjalta mahdollisimman hyväksi. Kuuntelemme mielellämme toiveita!
Q: Miksi Matinkylässä seuraava saa tulla hakemaan avainta ennen vuoron alkua?
A: Tunti on lyhyt aika ja haluamme tarjota mahdollisuuden viihtyä saunassa mahdollisimman
pitkään. Kun vaatteet voi vaihtaa ennen vuoron alkua, jää löylyille ja avannolle enemmän
aikaa. Matinkylässä on erilliset pukuhuonetilat, jotka ovat kesäisin uimarannan yleisessä
käytössä ja talvisin yleisöltä lukittu. Kontin eteistila on rajattu eikä siksi ole lähtökohtaisesti
pukeutumista varten.

Varaaminen, omat varaukset, rahojen palautus
Q: Miten luon Löylykontti-tilin?
A: Tili luodaan automaattisesti, kun kirjaudut verkkosivuillemme ensimmäisen kerran. Voit
kirjautua käyttämällä Google-tiliäsi tai sähköpostiosoitteella.

Q: Voinko peruuttaa vuoroni kuluitta?
A: Varatun yksityisvuoron voi peruuttaa ilman kuluja 12 h ennen vuoron alkua. Kertakäynnit
voi peruuttaa 2 tuntia ennen. Paytrail-maksujen palautus näkyy käyttämälläsi maksutavalla
muutaman pankkipäivän kuluessa. Muut maksut palautuvat välittämästi Löylykontti-saldoksi.
Q: Miten voin palauttaa unohdetun salasanani?
A: Kirjautumiseen ei tarvita salasanaa. Saat sähköpostiin linkin, jolla pääset kirjautumaan.
Q: Google kirjautuminen (SSO) ei toimi, mitä teen?
A: Mikäli olet ensimmäisen kerran kirjautunut sähköpostiosoitteella on tämä normaalia
tietoturvan kannalta. Mikäli haluat Single Sign-on toiminnon käyttöön voit laittaa meillesähköpostia.
Q: Sähköpostilla kirjautuminen ei toimi?
A: Mikäli olet ensimmäisen kerran kirjautunut sisään Google Single Sign-On toiminnolla,
sähköpostilla kirjautuminen ei toimi tietoturvasyistä. Jos haluat siirtyä
sähköpostikirjautumiseen laita meille viestiä osoitteeseen joka löytyy sivuiltamme.
Q: Mistä näen tulevan vuoroni ajankohdan?
A: Kirjaudu nettisivuillemme ja valitse oikeasta yläkulmasta “Varaukseni”
Q: Mistä näen tekemäni varaukset?
A: Kirjaudu nettisivuillemme. Valitse “Omat tiedot”
Q: Voinko palauttaa saldoni käteiseksi.
A: Valitettavasti saldoa ei voida palauttaa rahaksi.

Muut kysymykset
Q: Milloin avaatte Löylykontin paikkaan X?
A: Laita meille palautetta ja pyrimme toteuttamaan toiveesi.
Q: Miten saan Löylykontti-rannekkeen ovilukijaan?
A: Kertavuoroille ei saa rannekkeita. Usein saunaa käyttävät voivat olla meihin yhteydessä
sähköpostitse.
Q: Hukutin rannekkeeni, mitä teen?
A: Ole meihin yhteydessä, mitätöimme vanha rannekkeen ja toimitamme sinulle uuden 10€
hintaan.
Q: Rannekkeeni rikkoutui, mitä teen?
A: Ole meihin yhteydessä kuvan kera, mitätöimme vanhan rannekkeen ja toimitamme sinulle
uuden ilmaiseksi.
Q: Hukkasin lempipyyhkeeni, onko teillä löytötavarapalvelua?

A: Löylykontti ei vastaa kävijän kadonneesta omaisuudesta. Säilytämme kuitenkin
löytämiämme arvoesineitä. Pyyhkeitä ja uima-asuja emme hygieniasyistä voi säilyttää.
Juomapullojen perään voi kysellä, mutta emme säilytä niitä pitkään tilanpuutteen vuoksi.
Q: Saako panttipullot viedä mennessään?
A: Saat viedä panttipullot, kunhan laitat pulloastiaan tyhjän pussin seuraavia kävijöitä varten.